།བླ་མ་སྒྱི་ཆུ་བས་མཛད་པའི་བརྟག་གཉིས་ཀྱི་
དཀའ་འགྲེལ་བཞུགས།
༄༅། །ཨོཾ་སྭསྟི་སིདྡྷ། དཔལ་ཀྱེའི་རྡོ་རྗེ་ལ་ཕྱག་འཚལ་ལོ། །ཀྱེ་ཡི་རྡོ་རྗེ་
རྣལ་འབྱོར་ཆེའི། །རྒྱུད་འབུམ་ལྔ་དོན་རབ་བསྡུས་པ། །སྟོང་པ་སྙིང་རྗེ་གཉིས་སུ་
མེད། །རྒྱུད་གསུམ་སྟོན་པར་བྱེད་པའི་སྒྲའོ། །རྒྱུད་འདི་ནི་ཀྱེའི་རྡོ་རྗེ་ཞེས་བྱ་བའི་
རྒྱུད་ཀྱི་རྒྱལ་པོ་བརྟག་པ་གཉིས་ལས་བླ་མ་རྣམས་ཀྱིས་མང་དུ་གསུངས་ཀྱང་། གཞུང་
གི་དོན་རྣམས་མཆན་དུ་བཀོད་ནས་འདིར་མ་བྲིས། བླ་མའི་ངག་དོན་དཀའ་བའི་
གནས་རྣམས་ཅུང་ཟད་བརྗོད་པར་བྱ་སྟེ། བཤད་པ་མང་པོ་ནི་གསང་སྔགས་གདམས་
ངག་གི་རྒྱུད་ཡིན་པས་འཆོལ་བར་འགྱུར་ལ་རྒྱུད་མངོན་རྟོགས་སུ་སློང་བ་ཞེས་བྱ་སྟེ་
ལམ་བསྐྱེད་རྫོགས་གཉིས་སུ་སློང་བ་འདི་མཆོག་ཡིན་ལ་བཤད་པ་མང་པོ་དོན་མེད་
པས་སྤང་ངོ་། ། དེ་ཡང་ཐོག་མར་ཀྱེའི་རྡོ་རྗེ་ཞེས་བྱ་བའི་རྒྱུད་ངོ་ཤེས་པར་བྱ་བའི་ཕྱིར་
རྒྱུད་ཀྱི་སྤྱིའི་རྣམ་གཞག་མཚན་གྱི་དོན་དང་བཅས་པའོའོ། །དེ་ཡང་སྤྱིར་ཐོབ་པར་བྱ་
བའི་འབྲས་བུ་ཡང་དག་པར་རྫོགས་པའི་སངས་རྒྱས་ཡིན་ལ།
དེ་ཐོབ་པར་བྱེད་པའི་
ལམ་རིང་བ་དང་ཉེ་བ་བསམ་གྱིས་མི་ཁྱབ་པ་ལས་འདི་ཐེག་པ་ཆེན་པོའོ། །དེ་ལ་ཕ་
རོལ་ཏུ་ཕྱིན་པ་དང་སྔགས་ཀྱི་ཐེག་པ་ལས་འདི་སྔགས་སོ། ། དེ་ལ་རྒྱུད་སྡེ་བཞི་ལས་
རྣལ་འབྱོར་བླ་ན་མེད་པའི་རྒྱུད་དོ། །དེ་ལ་ཐབས་དང་ཤེས་རབ་གཉིས་ལས་འདི་
གཉིས་སུ་མེད་པའི་རྒྱུད་དོ། །དེ་ལ་ཡང་རྒྱུད་ཀྱི་བྱེ་བྲག་བསམ་གྱིས་མི་ཁྱབ་པ་ཡོད་
པ་ལས་འདི་ཀྱེའི་རྡོ་རྗེའི་རྒྱུད་དོ། ། དེ་ལ་ཡང་རྩ་རྒྱུད་དང་བཤད་རྒྱུད་ལས་འདི་རྩ་
237

ས་སྐྱ་བཀའ་འབུམ། ༼ཀ༽》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
བའི་རྒྱུད་དོ། །དེ་ཡང་རྒྱུད་རྒྱས་པ་དང་བསྡུས་པ་ལས་འདི་རྒྱུད་བསྡུས་པ་བརྟག་པ་
གཉིས་པའོ། །འདིའི་མཚན་གྱི་དོན་གང་ཡིན་ཞེ་ན་རང་གི་སེམས་ཉིད་ཐོག་མ་མེད་
པ་ནས་རྒྱུན་མ་ཆད་པ་(༡༣༣)ནི་རྒྱུད་ཡིན་ལ། དེ་ཉིད་ཐབས་དང་ཤེས་རབ་གཉིས་སུ་
མེད་པའི་བདག་ཉིད་ནི་ཀྱེའི་རྡོ་རྗེ་ཡིན་ཞིང༌། དེ་རང་བཞིན་གྱི་རྣམ་པར་རྟོག་པས་
ཟིལ་གྱིས་མ་མནན་ཅིང༌། གློ་བུར་གྱི་རྣམ་པར་རྟོག་པ་སྤང་བར་གྱུར་པས་ན་རྒྱལ་
པོའོ། །དེ་བས་ན་རང་གི་སེམས་ཉིད་གཉིས་སུ་མེད་པའི་ཡེ་ཤེས་ནི་བརྗོད་པར་བྱ་
བ་དོན་གྱི་རྒྱུད་ཡིན་ལ། དེ་རྗོད་པར་བྱེད་པ་སྒྲའི་ཚོགས་དང་གླེགས་བམ་རྣམས་ལ་
ཀྱེའི་རྡོ་རྗེའི་རྒྱུད་ཅེས་བྱ་བར་གདགས་པ་ནི་རྗོད་པར་བྱེད་པ་ཚིག་གི་རྒྱུད་དོ། །གལ་
ཏེ་སེམས་གཉིས་མེད་ཀྱི་ཡེ་ཤེས་རང་ལ་གནས་ན་རྗོད་བྱེད་ཀྱི་རྒྱུད་ལ་དགོས་པ་ཅི་
ཡོད་སྙམ་ན། སེམས་རྟོགས་པ་རྣམས་ལ་དགོས་པ་མེད་ཀྱང་སེམས་མ་རྟོགས་པ་
རྣམས་ལ་སྟོན་པའི་དགོས་པ་ཡོད་དོ། །འོ་ན་སེམས་ཉིད་རྟོགས་པ་རང་ལ་དགོས་པ་
ཅི་ཡོད་སྙམ་ན། སེམས་རྟོགས་པ་ནི་ཆོས་ཀྱི་སྐུ་ཡིན་ལ། སེམས་ཉིད་མ་རྟོགས་པ་
ནི་ལམ་གཞན་ལ་སྙིང་པོ་མེད་པའི་ཕྱིར་རོ། །དེས་ན་སེམས་ཉིད་རྟོགས་པ་ནི་དགོས་
པའི་ཡང་དགོས་པ་ཡིན་ལ། དེ་རྟོགས་པར་བྱེད་པའི་ཡན་ལག་ཏུ་རྨོངས་པ་རྣམས་
ལ་མིང་དང་ཐ་སྙད་ཀྱི་སྒོ་ནས་སྟོན་པ་དང་། དབང་བསྐུར་བ་ནས་བརྩམས་ཏེ་ཐུན་
མོང་གི་དངོས་གྲུབ་ཐོབ་པར་བྱེད་པ་ནི་དགོས་པ་ཡིན་ནོ། །དེ་ལྟར་རྗོད་བྱེད་ཚིག་
གིས་བརྗོད་བྱ་སྟོན་པར་བྱེད་ལ། བརྗོད་བྱ་དོན་གྱིས་དགོས་པའི་དགོས་པ་བསྒྲུབ་
པར་འབྲེལ་ཏོ། །ཀླད་ཀྱི་དོན་བསྟན་ཟིན་ཏོ།། །།
ལེའུ་དང་པོ་ཨེ་ཝཾ་ཞེས་བྱ་བ་ལ་སོགས་པ་རྡོ་རྗེའི་ཚིག་ནི་རྒྱུད་ཀྱི་མངོན་རྟོགས་
སྟོན་པས་ན་རྒྱུད་མ་ལུས་པའི་མདོར་བསྟན་པ་ཡིན་ནོ། །རྟེན་གྱི་གང་ཟག་དབང་
པོ་རབ་འབྲིང་གསུམ་ལ་དགོངས་ནས་གླེང་གཞི་དང་མཚན་དང༌། ཡན་ལག་རྒྱས་
-238-

བླ་མ་སྒྱི་ཆུ་བས་མཛད་པའི་བརྟག་གཉིས་ཀྱི་དཀའ་འགྲེལ།
པར་དབྱེ་བ་གསུམ་དུ་བསྟན་པ་ཡིན་ནོ། །སྤྱིར་ལེའུ་འདི་ནས་དོན་དམ་པ་བྱང་ཆུབ་
ཀྱི་སེམས་བསྐྱེད་པ་སྟོན། དེ་ཅིའི་ཕྱིར་ཐོག་མར་སྟོན་སྙམ་ན་མཐར་ཐུག་ཐོབ་པར་
བྱ་བའི་འབྲས་བུ་ཀྱེའི་རྡོ་རྗེ་ཡིན་ལ། དེ་ནི་ལྷན་ཅིག་སྐྱེས་པའི་ཡེ་ཤེས་མ་ཡིན་པ་
གཞན་གྱིས་ཐོབ་པར་མི་ནུས་པས་ལམ་གཞན་ཐམས་ཅད་དེའི་ཡན་ལག་ཏུ་གྱུར་པ་
ཡིན་པས་རྒྱུད་འདིའི་བརྗོད་བྱའི་གཙོ་བོ་ལྷན་ཅིག་སྐྱེས་པའི་ཡེ་ཤེས་ཡིན་པས་འོག་
ནས་སྟོན་པའི་འབྱུང་པོའི་གཏོར་མ་དང་བཟླས་པ་ལ་སོགས་པ་ཐམས་ཅད་སྣང་ཡང་
རང་གི་ངོ་བོའམ་གོ་ཡུལ་དུ་ལྷན་ཅིག་སྐྱེས་པའི་ཡེ་ཤེས་སུ་ཤེས་པར་བྱའོ། །ཡེ་ཤེས་
ཀྱི་མཚན་ཉིད་ཐོས་པ་ལས་བྱུང་བ་ཙམ་ནི་ཕ་རོལ་ཏུ་ཕྱིན་པ་ཙམ་ལ་ཡང་ཡོད་པས་
དེ་ལས་ཁྱད་པར་དུ་འཕགས་པ་རྡོ་རྗེའི་ལུས་ཀྱི་གནས་ལུགས་དང་། དེ་ལ་ཕྱི་རོལ་
གྱི་ཆོས་ཐམས་ཅད་བསྡུས་ཏེ་སྤྲོས་པ་བཅད་པའི་ལུགས་སྦས་པའི་དོན་དུ་འཆད་
པའོ། །གླེང་གཞི་འདི་དག་སྟོན་པའི་བཀའ་ཡིན་ནམ་སྡུད་པའི་ཚིག་ཡིན་ན་སྟོན་
པའི་བཀར་མི་རིགས་ཏེ། བདག་གིས་ཐོས་པ་ཞེས་པས་སྟོན་པ་ཐོས་སྒྲོགས་ས་ཉན་
ཐོས་སུ་འགྱུར་རོ། །འོ་ན་སྟོན་པའི་བཀའི་ཐོག་མར་སྡུད་པ་པོས་རང་དགའི་ཚིག་མི་
རིགས་སྙམ་ན་འདི་ནི་སྡུད་པ་པོའི་ཚིག་ཡིན་ཏེ་སྐྱོན་མེད། ཆོས་ཡང་དག་སྡུད་པ་
ལས་འདི་སྐད་བདག་གིས་ཐོས་པ་ཞེས་བྱ་བས་གླེང་སློང་ལ་ཆོས་སྡུས་ཤིག་ཅེས་བཅོམ་
ལྡན་འདས་ཀྱིས་རྗེས་སུ་གནང་བའི་བཀའ་ཡིན་པས་འགལ་བ་མེད་དོ། །འདི་ཁོ་ན་
སྐད་མང་ཉུང་སྒྲོ་སྐུར་མེད་པར་བདག་ཉིད་ཀྱིས་སྟོན་པ་ལས་ཐོས་པའི་གཞན་དང་
གཞན་ལས་མ་བརྒྱུད་པས་བརྒྱུད་པ་ཉེ་བའོ། །དུས་གཅིག་ནི་སྟོན་པའི་གསུང་གི་
ཕྲིན་ལས་ཆོས་འཆད་པའི་(༡༣༤)དུས་ན་ཐོས་ཀྱི་གཞན་དུ་འདི་མ་ཐོས་པས་བརྒྱུད་པ་
རྙེད་པར་དཀའ་བའོ། །དུས་གཞན་དུ་ནི་གཞན་ཐོས་སོ་ཞེས་བྱ་བར་ཤུགས་ལས་
ཤེས་སོ། །བྷ་ག་བྷཉྫ་ན་ཞེས་བྱ་བའི་སྒྲ་དྲངས་པས་བཅོམ་པར་འགྱུར་ཏེ། ཐོག་མར་
- 239

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
ཉོན་མོངས་པ་དང་ཉེ་བའི་ཉོན་མོངས་པ་མཐའ་དག་བཅོམ་པ་ནི་ཉོན་མོངས་པའི་
བདུད་བཅོམ་པའོ། །ཉོན་མོངས་པ་མེད་པས་གང་གིས་ཀྱང་བར་དུ་གཅོད་པར་མི་
ནུས་པས་ལྷའི་བུའི་བདུད་བཅོམ། དེ་བས་ན་ཚེ་ལ་དབང་ཐོབ་པས་འཆི་བདག་གི་
བདུད་བཅོམ། འཆི་བ་མེད་པས་ཕུང་པོ་ཉིང་མཚམས་སྦྱོར་བ་མེད་པས་ཕུང་པོའི་
བདུད་བཅོམ་པའོ། །ཡང་བྷ་ག་ཨཾ་ས་ཞེས་སྒྲ་དྲངས་ན་ལྡན་པར་འགྱུར་ཏེ་ལྡན་པ་
ནི་དབང་ཕྱུག་ལ་སོགས་པའི་ཡོན་ཏན་དྲུག་དང་ལྡན་པའོ། ། དེ་ཡང་འདིར་དབང་
ཕྱུག་ཕུན་སུམ་ཚོགས་པ་ནི་སྟོན་པ་འདི་ལ་འཇིག་རྟེན་ལྷ་དང་བདུད་དང་ཚངས་པ་
ལ་སོགས་པ་གང་གིས་ཀྱང་ཆོས་དང་མཐུན་པར་རྒོལ་བ་མེད་པས་ཏེ། ཤེས་རབ་
ཀྱི་ཕ་རོལ་ཏུ་ཕྱིན་པ་མཐར་ཕྱིན་པའི་ཡོན་ཏན་ནོ། །གཟུགས་བཟང་བ་ནི་བ་སྤུའི་
ཁུང་བུ་གཅིག་ལ་ཡང་བསྐལ་པའམ་བསྐལ་པ་ལས་ལྷག་པར་བལྟས་ཀྱང་ཆོག་མི་ཤེས་
པས་ཏེ་བཟོད་པ་མཐར་ཕྱིན་པའི་ཡོན་ཏན་ནོ། །གྲགས་པ་ནི་གདུལ་བྱ་གང་ན་གནས་
པ་དེར། དེས་གྲགས་པས་ཡིད་ཚིམ་པར་བྱེད་པ་སྟེ།
བདག་ཅག་ལྷ་རྣམས་ཀྱི་སྟོན་
པ་ཞེས་བྱ་བ་ལ་སོགས་པ་ལྟ་བུ་སྟེ་ཚུལ་ཁྲིམས་མཐར་ཕྱིན་པའོ། །དཔལ་ནི་ཞིང་
ཁམས་དང་འཁོར་གྱི་ཚད་ཡོངས་སུ་གཟུང་བར་མི་ནུས་པས་ཏེ་སྦྱིན་པ་མཐར་ཕྱིན་
པའོ། །ཡེ་ཤེས་ནི་སྐད་ཅིག་གཅིག་གི་ཁོངས་སུ་ཤེས་བྱའི་དཀྱིལ་འཁོར་ཐམས་ཅད་
ཇི་ལྟ་བ་དང་ཇི་སྙེད་པ་ཐམས་ཅད་མཁྱེན་པ་སྟེ་བསམ་གཏན་མཐར་ཕྱིན་
པའོ། །བརྩོན་འགྲུས་ཀྱི་ཕུན་སུམ་ཚོགས་པ་ནི་སྐད་ཅིག་མ་གཅིག་ལ་གདུལ་བྱ་མཐའ་
དག་གི་སྐལ་བ་ཇི་ལྟ་བ་བཞིན་དུ་དོན་མཛད་པ་སྟེ་བརྩོན་འགྲུས་ཀྱི་ཕ་རོལ་ཏུ་ཕྱིན་
པ་མཐར་ཕྱིན་པའོ། །དེ་ལྟར་དྲུག་ལ་ལྡན་པ་ཡིན་པར་གང་གསུངས་པ།
དབང་
ཕྱུག་དང་ནི་གཟུགས་བཟང་དང༌། །དཔལ་དང་གྲགས་དང་ཡེ་ཤེས་དང༌། །བརྩོན་
འགྲུས་ཕུན་སུམ་ཚོགས་པ་སྟེ། །དྲུག་པོ་རྣམས་ལ་ལྡན་ཞེས་བྱ། །ཞེས་གསུངས་
-240-

བླ་མ་སྒྱི་ཆུ་བས་མཛད་པའི་བརྟག་གཉིས་ཀྱི་དཀའ་འགྲེལ།
སོ། །དཔལ་ཁ་སྦྱོར་ལས་ཀྱང་། འདི་ལྟ་སྟེ་དབང་ཕྱུག་དང༌། གཟུགས་བཟང་བ་
དང་། དཔལ་དང་། གྲགས་པ་དང་།
བརྩོན་འགྲུས་དང་། ཡེ་ཤེས་ཏེ་དྲུག་པོ་
བཞུགས་སྙམ་ན། དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཀྱི་སྙིང་པོ་
ཞེས་བྱ་བ། སྐུའི་གསང་བ་གསུང་གི་གསང་བ་ཐུགས་ཀྱི་གསང་བ་གསུམ་མཚོན་པར་
འདི་མངའ་བའི་ཕྱིར་བཅོམ་ལྡན་འདས་སོ། །བཅོམ་ལྡན་འདས་དེ་གནས་གང་ན་
བྱེད་པའི་བརྡར་ལོངས་སྤྱོད་རྫོགས་པའི་སྐུའི་བཞུགས་གནས་ནི་གྲུ་གསུམ་སྟེ་གསང་
བ་འདུས་པའི་རྒྱུད་ཕྱི་མ་ལས།
རིག་མའི་སྐྱེས་བུ་རྡོ་རྗེ་ཅན། །ལོངས་སྤྱོད་བཞི་དང་
ཡང་དག་ལྡན། །སྐུ་གསུང་ཐུགས་སུ་དབྱེ་བ་ཡི། །གྲུ་གསུམ་རྣམས་སུ་བསྒོམ་པར་
བྱ། །ཞེས་གསུངས་པ་ལྟ་བུའོ། །རྡོ་རྗེ་ནི་ཇི་ལྟར་རྡོ་རྗེ་རིན་པོ་ཆེ་གང་གིས་ཀྱང་མི་
ཕྱེད་པ་ལྟར་ནམ་མཁའ་གང་གིས་ཀྱང་མི་ཕྱེད་པས་རྡོ་རྗེའི་རང་བཞིན་ནམ་མཁའི་
ཁམས་ཟུར་གསུམ་པའོ། །དེ་ཉིད་ལ་བཙུན་མོའི་བྷ་ག་ཞེས་སྨོས་སོ། །བཙུན་མོ་ནི་
སངས་རྒྱས་ཀྱིས་བསྟན་པར་བྱ་བས་ན་སྤྱན་ལ་སོགས་པ་ནི་རྡོ་རྗེ་ལྷ་མོའོ། །ཡང་ན་
རྡོ་རྗེ་ནི་རིགས་ལྔ་ཡིན་ལ་དེའི་བཙུན་མོ་ནི་སྤྱན་མ་ལ་སོགས་པའོ། །(༡༣༥)ཞེས་སྦྱར་
བར་བྱའོ། །བྷ་ག་ནི་འཇོམས་པ་སྟེ་དེའི་ཉེར་གནས་སུ་རྣམ་རྟོག་འཇོམས་པའོ། །
ཡང་ན་ལོངས་སྤྱོད་པའི་ཁྱིམ་ཡིན་པ་སྟེ། གང་ན་གཙོ་བོ་སྤྱོད་འགྱུར་བའི། །ཁྱིམ་
ནི་བྷ་ག་ཞེས་སུ་གསུངས། །ཞེས་སཾ་པུ་ཊ་ལས་གསུངས་སོ། །དེ་ཉིད་དང་པོར་རབ་
ཏུ་དགའ་བ་ལ་སོགས་པའི་ཡོན་ཏན་གོང་ནས་གོང་དུ་སྤར་བའི་ཕྱིར་གདེངས་ཁ་གྱེན་
ལ་ཕྱོགས་པའོ། །ཐབས་དང་ཤེས་རབ་ཟུང་དུ་ཆུད་པས་ན་ཕྱི་དཀར་ལ་ནང་དམར་
བའོ། །དེ་ལྟ་བུའི་ཆོས་འབྱུང་གི་ནང་ན་དེ་བཞིན་གཤེགས་པ་ཐམས་ཅད་ཀྱི་རང་
བཞིན་གྱི་རྣམ་པ་རྟེན་གྱི་དཀྱིལ་འཁོར་གཞལ་ཡས་ཁང་ན་བཞུགས་པའོ། །སྔོན་བྱུང་
གི་རྣམ་འཕྲུལ་དང་རྗེས་འཇུག་གི་སྒོམ་པ་དང་འབྲས་བུ་མཐར་ཕྱིན་པ་གསུམ་ཀ་འདི་
-241

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
ཡིན་ནོ། །གལ་ཏེ་རྒྱུད་སྡེ་ཐམས་ཅད་དུ་སྐབས་འདིར་འཁོར་ལ་སོགས་པ་གསུངས་
ན་འདིར་མི་གསུང་བ་ཅི་ཡིན་སྙམ་ན། བདེན་ཏེ་དེ་ནི་རྒྱུད་རྒྱས་པའི་སྐབས་སུ་སྨོས་
ཟིན་ལ་རྒྱུད་འདི་ནི་དེ་ལས་ཕྱི་མར་འགྱུར་བའི་ཕྱིར་རོ། །འཁོར་ཡོད་པར་གང་ལས་
ཤེས་ན། འོག་ནས་བདག་མེད་མ་ལ་སོགས་པ་རི་རབ་ཀྱི་རྡུལ་ཕྲ་རབ་དང་མཉམ་
པའི་རྣལ་འབྱོར་མ་ཞེས་བྱ་བ་ལ་སོགས་པས་ཤེས་སོ། །སྤྱིར་སྟོན་པ་དང་འཁོར་ཐ་
དད་མེད་པ་ཡིན་ཏེ་འོ་ན་སྟོན་པ་ལ་འཁོར་ཞུ་བ་མི་རིགས་སོ་ཞེ་ན། གདུལ་བྱ་རྣམས་
ཀྱི་ཐེ་ཚོམ་བསལ་བའི་ཕྱིར་ཏེ། རྡོ་རྗེ་རྩེ་མོ་ལས། ཨེ་མ་ཧོ་གར་མཁན་འཁོར་ལོ་
འདི། །རང་གི་ཡེ་ཤེས་དྲན་པར་བྱེད། །ཅེས་པའོ། །གལ་ཏེ་གྲོལ་བར་འདོད་པ་
ནི་ཐེག་པ་དམན་པ་སྲིད་པ་ལ་ཞེ་སྡང་འགའ་ཞིག་གི་རྣམ་པར་རྟོག་པ་ལ་སྡུག་བསྔལ་
དང་བྲལ་བ་ནི་མྱ་ངན་ལས་འདས་པ་ཡིན་ལ། དེ་ཐོབ་པར་བྱེད་པ་ལ་ནི་གཟུགས་
ལ་སོགས་པ་འདི་རྣམས་དང་བྲལ་དགོས་པ་ཡིན། བསྐྱེད་པའི་རིམ་པ་དང་རྩའི་
འཁོར་ལོ་ལ་སོགས་པ་འདི་རྣམས་ཅི་བྱ་སྙམ་ན། རྡོ་རྗེ་སྙིང་པོ་སྙིང་རྗེ་ཆེ། །དངོས་
པོ་ཉིད་ཀྱིས་རྣམ་པར་གྲོལ། །ཞེས་གསུངས་སོ། །དེ་ལྟར་ཧེ་རུ་ཀ་བསྒོམ་བྱ། །ཞེས་
པ་དེ་ནས་རྡོ་རྗེ་སྙིང་པོས་གསོལ་བ། དེའི་ཚེ་བཅོམ་ལྡན་འདས་དེ་བེམས་
པོའོ། །བཅོམ་ལྡན་འདས་ཀྱིས་བཀའ་སྩལ་པ། ང་ནི་བེམས་པོ་མིན་ནོ། །ཅི་
ལགས། ང་ནི་མེ་ལོང་ལྟ་བུའི་ཡེ་ཤེས་སོ། །རྡོ་རྗེ་སྙིང་པོས་གསོལ་པ། མེ་ལོང་ལྟ་
བུའི་ཡེ་ཤེས་དེ་ཅི་ལགས། རྡོ་རྗེ་འཛིན་པས་བཀའ་སྩལ་པ།
བདེན་པ་མ་ཡིན་པ་
དང་བརྫུན་པ་མ་ཡིན་པ་དང་བླང་བ་མ་ཡིན་པ་དང་དོར་བ་མ་ཡིན་པའོ། །དེ་ལྟར་
ང་ཉིད་མཉམ་ཉིད་ལ་སོགས་པའོ། །དེའི་ཕྱིར་རྣམ་པ་མེད་པའི་བྱང་ཆུབ་ནི་མ་ཡིན་
ནོ། །རྡོ་རྗེ་སྙིང་པོས་གསོལ་བ། དེའི་ཚེ་ཁྱོད་འདུས་བྱས་ཉིད་དོ། །ཞེས་བྱ་བ་ལ་
སོགས་པའོ། །རྡོ་རྗེ་འཛིན་པས་བཀའ་སྩལ་པ། དེ་ལྟ་ནི་མ་ཡིན་ནོ། །ཇི་ལྟར་མེ་
242-

བླ་མ་སྒྱི་ཆུ་བས་མཛད་པའི་བརྟག་གཉིས་ཀྱི་དཀའ་འགྲེལ།
ལོང་རྣམས་གཟུགས་བརྙན་དོན་མེད་པ་དང་བདེན་པ་དང་རྣམ་པར་སྤངས་པ་དེ་
བཞིན་དུ་དཀྱིལ་འཁོར་གྱི་འཁོར་ལོ་འདུས་བྱས་པས་ཀྱང་ཟིལ་གྱིས་གནོན་པར་མི་
འགྱུར་རོ། །དངོས་པོ་དང་དངོས་པོ་མེད་པའི་བདག་ཉིད་ཅན་དུ་ཧེ་རུ་ཀ་བསྒོམ་
པར་བྱ། ཞེས་པའི་དོན་ཏོ། །སྡོམ་པའི་དབྱེ་བའང་བཤད་པར་བྱ། ཞེས་པ་དེ་ལ་
ཕྱི་རོལ་དུ་སྤང་བའི་ཆོས་མང་པོ་བསྡུས་པ་ལྟར་འདིར་ཇི་སྙེད་ཡོད་པའི་ཆོས་ཐམས་
ཅད་རྩ་དང་འཁོར་ལོ་ལ་སོགས་པ་བསྡུས་ནས་སྤྲོས་པ་ཐམས་ཅད་གཅོད་པས་སམ་
ཡང་ན་མི་མཐུན་པའི་ཕྱོགས་ཐམས་ཅད་སྡོམ་པས་སྡོམ་པ་ཞེས་བྱ། ཕྱི་རོལ་(༡༣༦)
དུ་ཉན་ཐོས་ལུས་ངག་སྡོམ་པ། བྱང་ཆུབ་སེམས་དཔའ་མི་དགེ་བ་འཁོར་དང་བཅས་
པ་སྡོམ་ལ། འདིར་མཚན་མ་དང་རྣམ་པར་རྟོག་པ་ཐམས་ཅད་སྡོམ་པའོ། །འཕོ་
བ་བཅུ་དྲུག་དང་དབྱུ་གུ་དྲུག་ཅུ་རྩ་བཞི་དང་ཆུ་ཚོད་སུམ་ཅུ་རྩ་གཉིས་ཞེས་པ་ཕྱི་རོལ་
གྱི་རྩིས་པ་རྣམས་ཀྱིས་བ་རུ་ར་འབྲིང་པོ་གཅིག་ལ་ཞོ་གཅིག་ཏུ་བྱས་པའི་ཟངས་སྲང་
བཅུ་གཉིས་ལ་རྒྱར་སོར་བཅུ་གཉིས་དཔངས་སོར་དྲུག་བྱས་པའི་སྣོད་བྱས་ལ། དེ་
ལ་ལྕགས་ར་ཏི་དྲུག་ལས་བྱས་པའི་ཐུར་མ་སོར་དྲུག་པས་བུ་ག་ཕུག་སྟེ་དེ་སྣོད་ཆུས་
བཀང་བའི་སྟེང་དུ་བཞག་ལ་དེ་གང་བའི་བར་ནི་དབྱུ་གུ་གཅིག་། །ནང་དུ་བརྩིས་
ན་དེའི་བར་ལ་རྣལ་འབྱོར་པ་ཁམས་སྙོམས་པའི་དབང་དུ་བྱས་པའི་དབུགས་སུམ་
བརྒྱ་སུམ་ཅུ་རྩ་ཕྱེད་དང་བརྒྱད་རྒྱུའོ། །ཡང་བཏེག་སྟེ་དེ་ཟད་པའི་བར་ལ་ཡང་དེ་
བཞིན་ནོ། །དེ་གཉིས་བསྡོམས་པ་ནི་ཆུ་ཚོད་གཅིག་གོ། །དེའི་བར་ལ་རླུང་དྲུག་བརྒྱ་
བདུ